বিজেপিতে যোগ দিলেন সাংসদ, নির্বাচনী ফলের আগেই খুশির হাওয়া পদ্মশিবিরে | Samajbadi party’s mp of Rajya Sabha Naresh Agarwal joins in BJP - Bengali Oneindia
| Updated: Wed, Mar 21, 2018, 19:51 [IST]
ফের দলবদল করে বিজেপিতে যোগ দিলেন বর্ষীয়ান সমাজবাদী পার্টি নেতা নরেশ আগরওয়াল। তিনি রাজ্যসভার সমাজবাদী পার্টির সাংসদ। এপ্রিলে তাঁর মেয়াদ শেষ হচ্ছে। কিন্তু সমাজবাদী পার্টি এবার তাঁকে টিকিট না দিয়ে জয়া বচ্চনকে টিকিট দেন। দলের টিকিট না পেয়েই ক্ষুব্ধ নরেশ আগরওয়াল বিজেপি শিবিরে নাম লেখান বলে অভিমত রাজনৈতিক মহলের।
[আরও পড়ুন: তৃণমূলে শোভন-বিচ্ছেদ আসন্ন! যে পাঁচ কারণে মমতা অসন্তুষ্ট তাঁর প্রিয় কাননের উপর ]
এবার উত্তরপ্রদেশ থেকে মাত্র একজনকে বিধায়ক হিসেবে পাঠানোর ক্ষমতা ছিল সমাজবাদী পার্টির। সেইমতো তাঁরা বচ্চন-ঘরণীকেই প্রার্থী করেন। আর এই সিদ্ধান্তে বর্ষীয়ান নেতা নরেশ আগরওয়াল ক্ষুব্ধ হন। দলের কাছে তাঁর বার্তা গুরুত্ব না পাওয়ায় তিনি এরপর বিজেপির সঙ্গে যোগাযোগ করেন। এবং পদ্মশিবিরে নাম লেখাতে মনস্থও করেন।
উত্তর-পূর্বের তিন রাজ্যে সম্প্রতি ক্ষমতা দেখালেও বড় রাজ্যের উপনির্বাচনগুলিতে বিজেপি মুখ থুবড়ে পড়ছে। সম্প্রতি উত্তরপ্রদেশেও উপনির্বাচন হল। সেখানে বিজেপির বিরুদ্ধে সমাজবাদী পার্টি ও বহুজন সমাজবাদী পার্টি জোট বেঁধে লড়াই করেছে। বিজেপিকে হারানোই তাঁদের প্রধান উদ্দেশ্য। রবিবার সেই ভোটের পর সোমবারই সমাজবাদী পার্টির নেতাকে নিজেদের শিবিরে যোগদান করিয়ে পাল্টা জবাব দিল বিজেপি।
[আরও পড়ুন:ম্যাক্রোঁ ও মোদীর উত্তরপ্রদেশ সফরে তৈরি হল নানা ঐতিহাসিক মুহূর্ত, দেখুন ছবি]
নরেশ আগরওয়াল ১৯৮০ সাল থেকে পরিষদীয় রাজনীতি করছেন। তারপর তিনি সংসদীয় রাজনীতিতেও প্রবেশ করেন। উত্তরপ্রদেশ কংগ্রেসের বিধায়ক ছিলেন তিনি। পরে দল পরিবর্তন করে তিনি নাম লেখান সমাজবাদী পার্টিতে। মুলায়মের পার্টিতে দীর্ঘদিন থাকার পর এখন টিকিট না পেয়ে প্রবীণ নেতা গেরুয়া শিবিরে যোগ দিলেন। এদিন কেন্দ্রীয়মন্ত্রী পীযুষ গোয়েল তাঁর হাতে পতাকা তুলে দেন। দিল্লির অফিসে এক অনুষ্ঠানে তিনি যোগ দেন বিজেপিতে।
bjp mp rajya sabha india বিজেপি সাংসদ রাজ্যসভা ভারত rajya sabha elections 2018 রাজ্যসভা নির্বাচন ২০১৮
Samajbadi party’s mp of Rajya Sabha Naresh Agarwal joins in BJP. It seems that he joins not to get ticket for Rajya sabha